ประกาศธนาคารแห่งประเทศไทยประกาศธนาคารแห่งประเทศไทยเรื่องหลักเกณฑ์ในการตีราคาสินทรัพย์เพิ่ม------------ อาศัยอำนาจตามความในมาตรา๔ แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์(ฉบับที่ ๓) พ.ศ. ๒๕๓๕ ธนาคารแห่งประเทศไทยกำหนดชนิด ประเภทและการคำนวณเงินสำรองจากการตีราคาสินทรัพย์เพื่อถือเป็นเงินกองทุน ดังต่อไปนี้ ข้อ๑ ในประกาศนี้ (๑)"เงินกองทุนชั้นที่ ๑" หมายความถึง เงินกองทุนลำดับที่ (๑) (๒) (๓) และ(๔) ของบทนิยามเงินกองทุน ตามความในมาตรา ๔แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ (ฉบับที่ ๓) พ.ศ. ๒๕๓๕ ทั้งนี้ให้หักผลขาดทุนที่เกิดขึ้นในงวดการบัญชีออกก่อนและให้หักค่าแห่งกู๊ดวิลล์ตามหลักเกณฑ์ วิธีการและเงื่อนไขที่ธนาคารแห่งประเทศไทยประกาศกำหนด (๒)"เงินกองทุนชั้นที่ ๒" หมายความถึง เงินกองทุนลำดับที่ (๕) และ (๖)ของบทนิยามเงินกองทุนตามความในมาตรา ๔ แห่งพระราชบัญญัติฉบับดังกล่าวใน (๑) ข้อ๒ให้บริษัทเงินทุนนับเงินสำรองจากการศึกษาตีราคาที่ดินหรืออาคารเข้าเป็นเงินกองทุนชั้นที่ ๒ ได้ตามหลักเกณฑ์ วิธีการและเงื่อนไขที่กำหนดไว้ในประกาศนี้ ข้อ๓บริษัทเงินทุนที่จะตีราคาที่ดินหรืออาคารต้องยื่นคำขอต่อธนาคารแห่งประเทศไทย เพื่อขออนุมัตินับเงินสำรองตามข้อ ๑ (๒)เป็นเงินกองทุนชั้นที่ ๒ และให้นับเงินกองทุนชั้นที่ ๒ ได้ เมื่อได้รับอนุมัติแล้ว ข้อ๔ การตีราคาที่ดิน ให้ปฏิบัติตามหลักเกณฑ์ วิธีการ และเงื่อนไขดังนี้ ๔.๑ต้องเป็นที่ดิน ตามนัยมาตรา ๒๐ (๒) (ก) แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ ๔.๒ต้องเป็นที่ดินที่บริษัทเงินทุนนั้นมีกรรมสิทธิครอบครองตามหนังสือแสดงสิทธิในที่ดินแต่เพียงผู้เดียว และปราศจากภาระผูกพันเหนือที่ดินดังกล่าว ๔.๓ในการตีราคาที่ดิน บริษัทเงินทุนต้องตีราคาที่ดินของบริษัทเงินทุนนั้นทุกแปลงที่เข้าหลักเกณฑ์ตาม ๔.๑ และ ๔.๒ ในคราวเดียวกันและจะตีราคามากกว่า ๑ ครั้ง ในระยะเวลา ๕ ปีไม่ได้ ๔.๔การตีราคาที่ดิน ให้ใช้ราคาประเมินของกรมที่ดิน โดยต้องแสดงการคำนวณราคาที่ดินและมูลค่าส่วนที่เพิ่มขึ้นของที่ดินทุกแปลงอย่างชัดเจนตามแบบที่แนบท้ายประกาศนี้ (แบบ ง.ท. ๒/๑)ในกรณีที่ดินซึ่งประกอบด้วยโฉนดย่อยหลายแปลง และแต่ละโฉนดมีราคาประเมินไม่เท่ากันให้แสดงจำนวนเนื้อที่เป็นตารางวาสำหรับแต่ละราคาของแต่ละโฉนดและสำหรับกรณีที่ดินซึ่งมีเนื้อที่รวมตั้งแต่ ๑ ไร่ขึ้นไปให้แนบสำเนาภาพถ่ายเอกสารแสดงสิทธิ์หรือสิทธิครอบครองในที่ดินด้วย ทั้งนี้การตีราคาที่ดินทุนกรณีจะต้องได้รับความเห็นชอบจากผู้ชำนาญการประเมินราคาที่ธนาคารแห่งประเทศไทยให้ความเห็นชอบ สำหรับการตีราคาครั้งแรกหากที่ดินแปลงใดของบริษัทเงินทุนมีราคาประเมินต่ำกว่าราคาทุนบริษัทเงินทุนจะไม่ได้รับประโยชน์จากการตีราคาที่ดินแต่บริษัทเงินทุนไม่ต้องหักมูลค่าส่วนที่ลดลงของที่ดินแปลงนั้นออกจากมูลค่าส่วนเพิ่มขึ้นของที่ดินแปลงอื่น ๔.๕ให้บริษัทเงินทุนนับมูลค่าส่วนที่เพิ่มขึ้นจากการตีราคาที่ดินเข้าเป็นเงินกองทุนได้ไม่เกินร้อยละ ๗๐ ของมูลค่าส่วนที่เพิ่มขึ้นทั้งสิ้นและไม่เกินจำนวนที่ธนาคารแห่งประเทศไทยอนุมัติให้ถือเป็นเงินกองทุน ๔.๖เมื่อได้รับอนุมัติจากธนาคารแห่งประเทศไทยแล้ว ให้บริษัทเงินทุนบันทึกบัญชีที่ดินเพิ่มขึ้นตามราคาที่ตีใหม่และบัญชีส่วนเกินทุนจากส่วนของผู้ถือหุ้น ๔.๗เมื่อบริษัทเงินทุนจำหน่ายที่ดินที่เคยตีราคาเพิ่มขึ้น ให้บริษัทเงินทุนรายงานการจำหน่ายที่ดินแปลงดังกล่าวต่อธนาคารแห่งประเทศไทยภายใน ๗วันนับแต่วันจดทะเบียนโอนที่ดินและให้หักมูลค่าส่วนที่เพิ่มขึ้นจากการตีราคาของที่ดินแปลงนั้นนอกจากส่วนของผู้ถือหุ้น ข้อ๕การตีราคาอาคารหรือห้องชุดในอาคารชุด ให้ปฏิบัติตามเกณฑ์วิธีการและเงื่อนไข ดังนี้ ๕.๑ต้องเป็นอาคารหรือห้องชุดในอาคารชุด ตามนัยมาตรา ๒๐ (๒) (ก) แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘ ๕.๒ต้องเป็นอาคารหรือห้องชุดในอาคารชุดที่บริษัทเงินทุนนั้นมีกรรมสิทธิ์แต่เพียงผู้เดียวและปราศจากภาระผูกพันใด ๆ ๕.๓ต้องเป็นอาคารที่ตั้งอยู่บนที่ดินที่บริษัททุนมีกรรมสิทธิ์ หรือสิทธิครอบครองตามหนังสือแสดงสิทธิในที่ดินและที่ดินดังกล่าวต้องปราศจากภาระผูกพัน และ ๕.๔ต้องเป็นอาคารหรือห้องชุดในอาคารชุดที่เอาประกันอัคคีภัยไว้เต็มมูลค่าและระบุให้บริษัทเงินทุนนั้นเป็นผู้รับประโยชน์เพียงผู้เดียว ๕.๕บริษัทเงินทุนต้องตีราคาอาคารหรือห้องชุดในอาคารชุดของบริษัทเงินทุนหลังที่เข้าหลักเกณฑ์ตาม ๕.๑ ๕.๒ ๕.๓ และ ๕.๔ ในคราวเดียวกันแต่จะตีราคามากกว่า ๑ ครั้งในระยะเวลา ๕ ปีไม่ได้ ๕.๖การตีราคาอาคารหรือห้องชุดในอาคารชุด ให้ใช้ราคาตลาดซึ่งต้องเป็นราคาที่ประเมินจากค่าก่อสร้างอาคารใหม่ในลักษณะเดียวกัน (ReproductionCost New) และหักค่าเสื่อมราคาสะสมตามอายุที่ได้ใช้งานไปแล้ว (DepreciatedReplacement Cost) สำหรับการตีราคาอาคารหรือห้องชุดที่บริษัทเงินทุนคิดค่าเสื่อมราคาครบถ้วนแล้วแต่ยังสามารถใช้งานได้อีก ให้ประเมินอายุการใช้งานที่จะใช้ได้ต่อไปและราคาตลาดของอาคารหรือห้องชุดดังกล่าวใหม่ ทั้งนี้ให้ประเมินโดยผู้เชี่ยวชาญการประเมินราคาที่ธนาคารแห่งประเทศไทยเห็นชอบ ๕.๗ให้บริษัทเงินทุนแสดงรายการผลการคำนวณราคาอาคารหรือห้องชุด ในอาคารชุดและมูลค่าส่วนที่เพิ่มขึ้นของอาคารหรือห้องชุดแต่ละรายการตามแบบที่แนบท้ายประกาศนี้(แบบ ง.ท. ๒/๒) และให้แสดงหลักเกณฑ์การตีราคารวมทั้งรายละเอียดในการคำนวณประกอบด้วย ๕.๘ให้บริษัทเงินทุนนับมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดเข้าเป็นเงินกองทุนได้ไม่เกินร้อยละ ๕๐ของมูลค่าส่วนเพิ่มขึ้นทั้งสิ้น และไม่เกินจำนวนที่ธนาคารแห่งประเทศไทยอนุมัติให้ถือเป็นเงินกองทุน ๕.๙เมื่อได้รับอนุมัติจากธนาคารแห่งประเทศไทยแล้ว ให้บริษัทเงินทุนบันทึกบัญชีอาคารหรือห้องชุดในอาคารชุดเพิ่มขึ้นตามราคาที่ตีใหม่และบัญชีส่วนเกินทุนจากการตีราคาอาคารชุดในอาคารชุด ค่าเสื่อมราคาของอาคารหรือห้องชุดในอาคารชุดเฉพาะส่วนที่ตีราคาเพิ่มขึ้นนี้ให้คำนวณตามอายุการใช้งานที่เหลือและให้หักจากบัญชีส่วนเกินทุนจากการตีราคาอาคารหรือห้องชุดในอาคารชุดในแต่ละงวดการบัญชี ๕.๑๐เมื่อบริษัทเงินทุนจำหน่ายอาคารหรือห้องชุดในอาคารชุดที่เคยตีราคาตามข้อ ๕.๖ให้บริษัทเงินทุนรายงานการจำหน่ายดังกล่าวต่อธนาคารแห่งประเทศไทยภายใน ๗ วันนับแต่วันที่จดทะเบียนโอนอาคารหรือห้องชุดในอาคารชุดและให้หักมูลค่าส่วนที่เพิ่มขึ้นจากการตีราคาของอาคารหรือห้องชุดนั้นออกจากส่วนของผู้ถือหุ้น ข้อ๖ในกรณีที่บริษัทเงินทุนตัดสินทรัพย์ที่ไม่มีราคาหรือเรียกคืนไม่ได้ออกจากบัญชีหรือกันเงินสำรองสำหรับสินทรัพย์ที่สงสัยว่าจะไม่มีราคาหรือเรียกเก็บคืนไม่ได้ยังไม่ครบจำนวนตามมาตรา ๒๓ ทวิ แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ พ.ศ. ๒๕๒๖ให้บริษัทเงินทุนนำสินทรัพย์ในส่วนที่ยังไมได้ตัดออกจากบัญชีหรือในส่วนที่ยังไม่ได้กันเงินสำรองหักออกจากมูลค่าส่วนที่เพิ่มขึ้นจาการตีราคาที่ดินตามข้อ ๔.๕ ก่อนและหากยังมีจำนวนคงเหลือของสินทรัพย์ที่ยังไม่ได้ตัดออกจากบัญชีหรือยังไม่ได้กันเงินสำรองดังกล่าวอยู่อีกให้หักออกจากมูลค่าส่วนที่เพิ่มขึ้นจากการตีราคาอาคารหรือห้องชุดในอาคารชุดตามข้อ๕.๘ แล้วจึงนับจำนวนคงเหลือของมูลค่าส่วนที่เพิ่มขึ้นเข้าเป็นเงินกองทุนชั้นที่ ๒ ให้บริษัทเงินทุนแสดงรายละเอียดการนับเงินสำรองจากการตีราคาสินทรัพย์เข้าเป็นเงินกองทุนโดยใช้แบบที่แนบท้ายประกาศนี้ (แบบ ง.ท. ๒/๓)ในกรณีที่สินทรัพย์ที่ไม่มีราคาหรือเรียกคืนไม่ได้ในส่วนที่ยังไม่ได้ตัดออกจากบัญชีหรือสินทรัพย์ที่สงสัยว่าจะไม่มีอราคาหรือเรียกคืนไม่ได้ในส่วนที่ยังไม่ได้กันเงินสำรองมีจำนวนลดลงหากบริษัทเงินทุนประสงค์จะนับมูลค่าจากการตีราคาสินทรัพย์เข้าเป็นเงินกองทุนเพิ่มขึ้นแล้วบริษัทเงินทุนต้องแจ้งให้ธนาคารแห่งประเทศไทยทราบโดยแสดงรายละเอียดในแบบดังกล่าว ข้อ๗ ประกาศนี้ใช้บังคับตั้งแต่วันที่๑ กรกฎาคม ๒๕๓๗ เป็นต้นไป ประกาศณ วันที่ ๒๔ ธันวาคม ๒๕๓๖ วิจิตร สุพินิจ ผู้ว่าการ ธนาคารแห่งประเทศไทย[ดูข้อมูลจากภาพกฎหมาย][รก.๒๕๓๖/๒๒๕/๓๘พ/๒๘ ธันวาคม ๒๕๓๖]